Bárður á Lakjuni

Bárður á Lakjuni (født 1978) er en færøysk politiker, musiker og lærer. Han har vært medlem av Lagtinget siden 2022, som representant for Fólkaflokkurin.

Han vokste opp i Fuglafjørður, hvor familien har vært knyttet til Brøðrasamkoman i flere generasjoner. Sang og musikk, men også politikk, har preget hjemmet. Han har sunget og spilt flere instrumenter på flere CD-utgivelser, både med a capella-gruppen «Salt» og bandet «Tollarar og Syndarar» og som solomusiker. Han har også utgitt en CD sammen med sin far, Jógvan á Lakjuni.

Han er utdannet lærer fra Føroya Læraraskúli og har undervist ved folkeskolen i Fuglafjørður.

Da han var yngre, spilte han også fotball for Ítróttarfelag Fuglafjarðar og for det færøyske ungdomslandslaget.

Referanser 

Færøyske lagtingsmedlemmer
Færøyske musikere
Færøyske pedagoger
Færøyske fotballspillere
Personer fra Fuglafjørður
Portal:Færøyene/artikler